Parliament Hill (London)

Parliament Hill («Parlamentsåsen») er et parkområde i det nordvestlige London, ved Hampstead Heath. Det administreres av City of London Corporation, selv om det ligger i bydelen Camden. Åsen er omkring 98 meter høy, og det er god utsikt over London og området nord for byen. Blant landemerker som kan sees herfra kan nevnes Canary Wharf, the Gherkin, the Shard og St Paul's Cathedral.
 
Åsen ble tidligere kalt Traitor's Hill («Forræderåsen»). Det nåværende navnet ble gitt under den engelske borgerkrig, da parlamentets tropper okkuperte den. 

På folkemunne kalles deler av området Kite Hill («Drageåsen»), fordi mange drageflyvere samler seg der. 

Parker i London
Camden